ช.การช่างมีกำไรแล้ว
&nbsp;ช.การช่าง มีกำไรกว่า 22 ล้านบาทในไตรมาส 2 ปีนี้ ดีขึ้น 185% จากช่วงเดียวกันปีก่อนขาดทุน26 ล้านบาท&nbsp;
17 ส.ค. 2553

ช.การช่าง มีกำไรกว่า 22 ล้านบาทในไตรมาส 2 ปีนี้ ดีขึ้น 185% จากช่วงเดียวกันปีก่อนขาดทุน26 ล้านบาท  
บริษัท ช.การช่าง (CK) มีกำไรสุทธิ 22 ล้านบาทในไตรมาส 2 ปีนี้ ดีขึ้น 185% จากช่วงเดียวกันปีก่อนขาดทุน26 ล้านบาท  แต่รวม 6 เดือนแรกยังขาดทุนสุทธิ 359 ล้านบาทหรือขาดทุนหุ้นละ 0.23 บาท แย่กว่าช่วงเดียวกันปีก่อน กำไรสุทธิ 319 ล้านบาทหรือ 0.22บาท  ในไตรมาส2 บริษัท ฯ มีรายได้จากการได้รับยกหนี้ดอกเบี้ยค้างจ่ายจำนวนประมาณ 144.2 ล้านบาท เนื่องจากบริษัทได้ชำระคืนเงินกู้ยืมจากธนาคารที่รับโอนหนี้จากกิจการร่วมค้าบีบีซีดี ก่อนกำหนด ทำให้ทางธนาคารยกดอกเบี้ยค้างชำระให้แก่บริษัท ส่วน 6 เดือนบริษัทมีรายได้จากการรับเหมาก่อสร้างลดลง เนื่องจากในไตรมาสที่ 1 บริษัทย่อยแห่งหนึ่งได้เพิ่มประมาณการต้นทุนโครงการก่อสร้างจำนวนประมาณ 1,070 ล้านบาท ซึ่งคิดเป็น 4.7% ของมูลค่างานตามสัญญาโครงการ  หลังมีการทบทวนประมาณการต้นทุนโครงการก่อสร้างงานโครงการโรงไฟฟ้าพลังน้ำในสาธารณรัฐประชาธิปไตยประชาชนลาว ให้มีความเหมาะสมกับต้นทุนที่เกิดขึ้นจริงและงานก่อสร้างที่คงเหลืออยู่ เนื่องจากงานส่วนใหญ่ใกล้เสร็จสมบูรณ์แล้ว ทำให้กำไรของ โครงการของบริษัทย่อยลดลงเป็นจำนวนประมาณ 930 ล้านบาท  ประกอบกับการรับรู้รายได้จาก โครงการก่อสร้างขนาดใหญ่ ที่เริ่มก่อสร้างในปลายปี 2552ได้แก่ โครงการก่อสร้างรถไฟฟ้าสีม่วง บางใหญ่ - ราษฎร์บูรณะ ช่วงบางใหญ่ - บางซื่อ สัญญาที่ 1 งานโครงสร้างยกระดับ อยู่ในช่วงของต้นโครงการซึ่งมีความคืบหน้าไม่มาก